CELEX: C2004/239/10
Language: lv
Date: 2004-09-25 00:00:00
Title: Lieta C-273/04: Prasība pret Eiropas Savienības Padomi, ko Polijas Republika iesniedza 2004. gada 28. jūnijā

25.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 239/6
            
         Prasība pret Eiropas Savienības Padomi, ko Polijas Republika iesniedza 2004. gada 28. jūnijā
   (Lieta C-273/04)
   (2004/C 239/10)
   Eiropas Kopienu Tiesā 2004. gada 28. jūnijā izskatīšanai ir iesniegta prasība pret Eiropas Savienības Padomi, ko cēla Polijas Republika, kuru pārstāv Jaroslaw Pietras, kas norādīja adresi Luksemburgā.
   Polijas Republikas prasījumi Tiesai ir šādi:
   
               1.
            
            
               Atzīt par spēkā neesošu 1. panta 5. punktu 2004. gada 22. marta Padomes lēmumā Nr. 2004/281/EK par Akta par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem līgumos, kas ir Eiropas Savienības pamatā, sakarā ar Kopējās lauksaimniecības politikas reformu (1).
            
         
               2.
            
            
               Kā arī
               
                           —
                        
                        
                           veikt tiesas procesu poļu valodā,
                        
                     
                           —
                        
                        
                           izskatīt lietu Tiesas plēnumā,
                        
                     
                           —
                        
                        
                           piespriest Eiropas Savienības Padomei atlīdzināt izdevumus
                        
                     
         Pamati un galvenie argumenti
   Polijas Republikas valdība uzskata, ka Pievienošanās Akta 23. pants, kas ir izteikts saskaņā ar principiem, kuri nosaka starptautisko līgumu un Kopienas tiesību interpretāciju, nenodrošina juridisku pamatu pasākumu pieņemšanai, kuri ir minēti Lēmuma Nr. 2004/ 281/EK 1.panta 5. punktā un kuri ir balstīti uz paplašinātu interpretāciju jautājumā par jauno tiešo maksājumu lielumu ierobežojumiem.
   Apstrīdētais pasākums nav Pievienošanās Akta pielāgojums, kas ir domāts, lai ņemtu vērā Kopējās lauksaimniecības politikas izmaiņas, bet drīzāk tas ir Aktā definēto pievienošanās noteikumu pamata grozījums, kas ir neizdevīgs Polijas Republikai un lauksaimniecības preču ražotājiem, kas darbojas tās teritorijā. Apstrīdētais pasākums neizriet no Kopienas likumdošanas grozījumiem. Tādējādi, Polijas Republikas valdība uzskata, ka Eiropas Savienības Padomei nebija tiesību paplašināt ierobežoto maksājumu lielumu, ko tā izdarīja pieņemot lēmumu, pamatojoties uz Pievienošanās Akta 23. pantu. Ieviešot apstrīdētais pasākumu, Eiropas Savienības Padome ir pārkāpusi Pievienošanās Akta 23. pantu.
   Polijas Republikas valdība uzskata, ka apstrīdētais pasākums ir pretrunā ar Pievienošanās Līguma mērķi nodrošināt, ka jaunās dalībvalstis pieņem pilnībā tiesības un pienākumus, kuri izriet no dalības Eiropas Savienībā, un tas ir diskriminācijas aizlieguma principa, kas noteikts EKL 12. pantā un EKL 34. panta 2. punkta 2. apakšpunktā, pārkāpums. Pievienošanās Līgums tika pamatots uz principu, ka jaunās dalībvalstis pievienojas ar vienādām tiesībām, un tādējādi tas ir saskaņā ar diskriminācijas aizlieguma principu un vienādas attieksmes principu pret ražotājiem no 15 Kopienas valstīm un jaunajām dalībvalstīm. Šo pamatprincipu var ierobežot tikai uzskaitītos gadījumos, kas domāti kā atbalsta instrumenti lauksaimniecības preču ražotājiem. Apstrīdētais pasākums, tieši pretēji, ievieš atšķirīgu principu, kas ir diskriminējošs un saskaņā ar kuru, visi tiešie maksājumi pašreiz un nākotnē tiks veikti uz nevienāda pamata, kas izriet no pakāpeniskās ieviešanas mehānismiem. Tādējādi, apstrīdētie pasākumi satur nenoteiktus un neskaidrus izņēmumus no diskriminācijas aizlieguma principa un vienādas attieksmes principa.
   Polijas Republikas valdība uzskata, ka, visu laiku pamatojoties uz risinājumiem, kam Pievienošanās Līgumā ir izņēmuma raksturs, apstrīdamais pasākums iedragā vienošanās kompromisu un tas ir labas ticības principa pārkāpums. Polijas Republikas valdība uzskata, ka no pievienošanās sarunu sākuma tā atzina pakāpeniskas ieviešanas instrumentu kā izņēmuma kārtas risinājumu, kas ietver tikai uzskaitītos atbalsta instrumentus, bet nevis kā principu ienākumu no lauksaimniecības atbalstīšanai Polijas Republikas teritorijā.
   
      (1)  OV L 93, 30.3.2004., 1.lpp.